અમદાવાદ: સતત પાંચમાં દિવસે વાદળ છાયા વાતાવરણ બાદ અમદાવાદમાં બપોર બાદ ધીમી ધારે વરસાદ શરૂ થયો હતો. શહેરના સોલા, વસ્ત્રાપુર, એસજી હાઈવે, જજીસ બંગલો, ઘાટલોડિયા, ચાંદલોડિયા, વેજલપુર સહિતના વિસ્તારોમાં ધીમીધારે પરંતુ લાંબો સમય સુધી વરસાદ વરસતાં રોડપર પાણી ભરાયાં હતા. પહેલેથી જ અમદાવાદમાં રોડ પર ઠેરઠેર ખાડાઓ પડી ગયા છે તેમાં વરસાદથી પાણી ભરાતાં વાહન ચાલકોને મુશ્કેલીનો સામનો કરવો પડયો હતો.